CELEX: 32022R0005
Language: et
Date: 2022-01-04 00:00:00
Title: Komisjoni rakendusmäärus (EL) 2022/5, 4. jaanuar 2022, millega muudetakse 325. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu

5.1.2022   
               
               
                  ET
               
               
                  Euroopa Liidu Teataja
               
               
                  L 1/9
               
            
         KOMISJONI RAKENDUSMÄÄRUS (EL) 2022/5,
         4. jaanuar 2022,
         millega muudetakse 325. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida (1) seotud teatavate isikute ja üksuste vastu, eriti selle artikli 7 lõike 1 punkti a ja artikli 7a lõiget 1,
         ning arvestades järgmist:
         
                     (1)
                  
                  
                     Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.
                  
               
                     (2)
                  
                  
                     29. detsembril 2021 otsustas ÜRO Julgeolekunõukogu sanktsioonide komitee teha kaks uut kannet nende isikute, rühmituste ja üksuste loetellu, kelle rahalised vahendid ja majandusressursid tuleks külmutada.
                  
               
                     (3)
                  
                  
                     Seega tuleks määruse (EÜ) nr 881/2002 I lisa vastavalt muuta.
                  
               
                     (4)
                  
                  
                     Käesolevas määruses sätestatud meetmete tõhususe tagamiseks peaks see jõustuma viivitamata,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 881/2002 I lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub Euroopa Liidu Teatajas avaldamise päeval.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 4. jaanuar 2022
            
               
                  Komisjoni nimel
               
               
                  presidendi eest
               
               
                  finantsteenuste ja kapitaliturgude liidu peadirektoraadi
               
               
                  peadirektor
               
            
         
         
            (1)  EÜT L 139, 29.5.2002, lk 9.
      
      
         
            LISA
            
                        1)
                     
                     
                        Määruse (EÜ) nr 881/2002 I lisas lisatakse pealkirja „Füüsilised isikud“ alla järgmine kanne:
                        „Ashraf Al-Qizani (algupärane kirjaviis: أشرف القيزاني) (kontrollitud varjunimed: a) Ashraf al-Gizani; b) Abu ‘Ubaydah al-Kafi; c) Achref Ben Fethi Ben Mabrouk Guizani; d) Achraf Ben Fathi Ben Mabrouk Guizani). Sünnikuupäev: 5.10.1991. Sünnikoht: El Gouazine, Dahmani, Le Kefi kubernerkond, Tuneesia. Kodakondsus: Tuneesia. Riiklik isikukood: 13601334, Tuneesia. Muu teave: Iraagi ja Levanti Islamiriigi (ISIL) (loetellu kantud kui Al-Qaida in Iraq) kõrgem liige. Tegeles ISILi heaks värbamisega ja kallutas veebivideotes inimesi terroriakte toime panema. Artikli 7d lõike 2 punktis i osutatud kuupäev: 29.12.2021.“
                     
                  
                        2)
                     
                     
                        Määruse (EÜ) nr 881/2002 I lisas lisatakse pealkirja „Juriidilised isikud, rühmitused ja üksused“ alla järgmine kanne:
                        „Jund Al-Khilafah in Tunisia (JAK-T) (algupärane kirjaviis: جند الخلافة في تونس) (teise nimega: a) ISIL-Tunisia; b) ISIL-Tunisia Province; c) Soldiers of the Caliphate; d) Jund al-Khilafa; e) Jund al Khilafah; f) Jund al-Khilafah fi Tunis; g) Soldiers of the Caliphate in Tunisia; h) Tala I Jund al-Khilafah; i) Vanguards of the Soldiers of the Caliphate; j) Daesh Tunisia; k) Ajnad). Muu teave: asutatud 2014. aasta novembris. Seotud Iraagi ja Levanti Islamiriigiga, mis on loetellu kantud kui Al-Qaida in Iraq. Artikli 7d lõike 2 punktis i osutatud kuupäev: 29.12.2021.“